b'\n_START_ARTICLE_\nCaroline Pipping\n_START_PARAGRAPH_\nCaroline Pipping (s. 1958 Helsinki) on suomalainen taidemaalari. H\xc3\xa4n opiskeli vuosina 1979\xe2\x80\x9381 Kankaanp\xc3\xa4\xc3\xa4n taidekoulussa ja sen j\xc3\xa4lkeen vuoteen 1987 saakka Suomen taideakatemiassa Helsingiss\xc3\xa4. Pipping on osallistunut yhteisn\xc3\xa4yttelyihin eri maissa vuodesta 1984 l\xc3\xa4htien. Niiden ohella h\xc3\xa4n on j\xc3\xa4rjest\xc3\xa4nyt omia n\xc3\xa4yttelyit\xc3\xa4\xc3\xa4n muun muassa Helsingiss\xc3\xa4 ja Maarianhaminassa._NEWLINE_Pippingin teoksia on otettu muun muassa Amos Rexiin, Espoon, Helsingin ja Maarianhaminan kaupunkien kokoelmiin, Tampereen Pyynikinlinnaan, Kiasmaan ja Ahvenanmaan museoon._NEWLINE_Suomenruotsalainen Pipping on asunut Ahvenanmaalla ja Tukholmassa.'